《又题霅陇坟庵》
宋代·卫宗武

斗大山庵历几春，茂林丰草绿初匀。
青山缭绕犹列戟，玉涧萦回似曳绅。
新竹羽成雏凤尾，古松鳞长老龙身。
吾年已迈嗟无用，表道泷冈尚欠人。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。